ז'ילמר דוס סנטוס נבס (פורטוגזית: Gylmar dos Santos Neves; 22 באוגוסט 1930 – 25 באוגוסט 2013), הידוע בשם ז’ילמר, היה שוער כדורגל ברזילאי. במהלך הקריירה שיחק בקורינתיאנס ובסנטוס, וידוע במיוחד כמי שעמד בהצטיינות בשערה של נבחרת ברזיל בשלושה טורנירים של גביע העולם. הוא נבחר על ידי הפדרציה הבינלאומית להיסטוריה וסטטיסטיקה של הכדורגל (IFFHS) לשוער הברזילאי הטוב במאה ה-20 ולאחד מטובי השוערים בתולדות הכדורגל.
קריירה.
נולד בסנטוס שבסאו פאולו. ז’ילמר החל את קריירת המשחק שלו ב-1945, כאשר הצטרף למחלקת הנוער של המועדון ג'בקווארה ששכן בעיר הולדתו. ב-1951 הוא הצטרף לקבוצת קורינתיאנס, והחל במדיה את הקריירה המקצוענית. הוא שיחק בקבוצה במשך עשר שנים והיה שותף לזכייתה בשלוש אליפויות מחוזיות, בשנים 1951, 1952 ו-1954.
ב-1961 חתם ז’ילמר בקבוצת סנטוס, במדיה היה חלק בקבוצת הכדורגל הטובה ביותר של אותה תקופה שנחשבת גם לאחת מהקבוצות הספורטיביות הטובות בהיסטוריה. הוא שיחק בה לצד שחקנים כמו פלה, פפה, זיטו ואחרים. בעוד הקבוצה הציגה משחק התקפה מרהיב, ז’ילמר שמר גם על כמות ספיגות נמוכה שלה. במשך שמונה השנים בהן שיחק בסנטוס הוא זכה עמה במרבית התארים האפשריים, ובהם חמש אליפויות סאו פאולו, שני גביעי ליברטדורס בשנים 1962 ו-1963, ופעמיים בגביע הביניבשתי באותן שנים – בפעם הראשונה לאחר ניצחון על בנפיקה ליסבון אותה הוביל אאוזביו, ובפעם השנייה לאחר ניצחון על מילאן.
החל משנת 1953 שיחק ז’ילמר גם בנבחרת ברזיל, ובסך הכל ערך במדיה 94 הופעות. הוא היה השוער הפותח של הנבחרת שזכתה במונדיאל 1958 ובמונדיאל 1962 – גביעי העולם הראשונים בהם זכתה ברזיל. במונדיאל ב-1958 הוא ספג ארבעה שערים בלבד לאורך הטורניר כולו. בכך הפך לשוער הראשון בהיסטוריה שזוכה בשני גביעי עולם בתפקיד הפותח. הוא השתתף עם הנבחרת גם במונדיאל 1966 שנערך באנגליה, אך שם השתתף בשני משחקים בלבד בטרם הוחלף בהרכב על ידי אילטון קוראה ארודה.
את משחקו האחרון בקריירה שיחק ז’ילמר ב-12 ביוני 1969, נגד נבחרת אנגליה באצטדיון המרקנה.
בשנת 2000 לקה בשבץ ומאז נלחם על חייו. הוא נפטר ב-25 באוגוסט 2013 כתוצאה מהתקף לב.
גילמאר
שחיטה כשרה
MPTP (שם מלא: 1-methyl-4-phenyl-1,2,3,6-tetrahydropyridine) הוא רעלן עצבי (נוירוטוקסין) שהורס תאי עצב בחומר השחור וכך גורם לתסמינים דמויי מחלת פרקינסון. החומר שימש כמודל למחקר מחלות בבעלי חיים. MPTP יכול להיווצר בטעות תוך כדי ניסיון לייצר MPPP (סם אופיאטי סינתטי) וכך הוא התגלה לראשונה.
MPTP מסוגל לעבור במחסום הדם-מוח. במוח הופך האנזים מונואמין אוקסידאז B (MAO-B) את ה-MPTP לקטיון 1-methyl-4-phenylpyridinium (MPP+) אשר פוגע בתאי עצב מייצרי דופמין. בניסויים במכרסמים לא נראתה השפעה פרקינסונית של MPTP זאת מאחר שרמות האנזים MAO-B אצלם נמוכות יותר מבקופי-אדם ומבני אדם.
הוליווד הילס
הוליווד הילס (באנגלית: The Hills) היא תוכנית מציאות טלוויזיונית אמריקאית שנוצרה על ידי אדם דיוולו. התוכנית שודרה בערוץ המוזיקה MTV בין השנים 2006 ל-2010. בישראל משודרת הסדרה ב-HOT3 וב-HOT VOD.
רקע כללי.
הסדרה עוקבת אחר חייהם של מספר אנשים החיים בלוס אנג'לס. הסדרה החלה לעקוב אחר חייה של כוכבת הסדרה לגונה ביץ' לורן קונראד, אך לאחר חמש עונות החליטה קונראד לעזוב את הסדרה.
מי שנבחרה להחליפה הייתה קריסטין קלאברי.
בסוף העונה הרביעית עזבה גם השחקנית ויטני פורט לניו יורק וכעת מככבת בסדרת ספין אוף משלה בשם "הסיטי", שאף משודרת ב-HOT. בארץ הופקה גם הסדרה "TLV - עושים את תל אביב" ששואבת השראתה מ"הוליווד הילס".
מגזין הבידור "Entertainment Weekly" בחר את 100 הסדרות הכי טובות ב-25 שנים האחרונות והסדרה הגיעה למקום ה-82.
עלילה.
עונה 1.
פרקים 1-10 (10 פרקים). החלה ב-31 במאי 2006 והסתיימה ב-2 באוגוסט 2006.
בתחילת הסדרה לורן עוברת ללוס אנג'לס ומתגוררת יחד עם חברתה הטובה היידי. לורן מוצאת עבודה במגזין האופנה לנוער "Teen Vogue" שם היא עובדת לצידה של וויטני והשניים הופכות לחברות קרובות. השניים מתחברות לאודרינה. לאחר שנראה ללורן שהכול מתחיל להסתדר היא מקבלת שיחת טלפון מהאקס שלה ג'ייסון, היא מחליטה לתת לו הזדמנות שנייה. לורן והיידי מתחילות ללמוד אך לאחר זמן קצר היידי פורשת ומתחילה לעבוד ב"בולטהאוס הפקות". היידי נקלעת לקשיים ביחסיה עם ג'ורדן ולבסוף היא נפרדת ממנו. בסוף העונה לורן מקבלת הצעה לעבור התמחות בפריז. היא מתקשה לבחור בין זה לבין קיץ עם ג'ייסון שהשכיר בית בחוף. לבסוף היא בוחרת בג'ייסון. וויטני נוסעת לפריז במקומה. אודרינה והיידי חוגגות את הקיץ בתור רווקות.
עונה 2.
פרקים 11-22 (12 פרקים). החלה ב-15 בינואר 2007 והסתיימה ב-2 באפריל 2007.
העונה מתחילה בסוף הקיץ שלורן מבינה שהחזרה לג'ייסון הייתה טעות ונפרדת ממנו. היא נאלצת להשקיע יותר מאמצים בעבודתה כדי לזכות בהערכתה שוב לאחר שויתרה על ההתמחות. וויטני מתמודדת על תפקיד בכיר יותר בניו יורק אך לא מתקבלת. היידי מתחילה לצאת עם ספנסר למורת רוחה של לורן. לאחר שהיידי מגלה שספנסר אינו אמין השניים נפרדים אך לאחר זמן קצר חוזרים. לורן שמרגישה את הריחוק בינה להיידי מתקרבת יותר ויותר לאודרינה. בסוף העונה היידי עוברת לגור עם ספנסר כשהיא יודעת שביצוע מהלך זה יביא לניתוק יחסיה עם לורן. אודרינה עוברת להתגורר יחד עם לורן.
עונה 3.
פרקים 23-50 (28 פרקים). החלה ב-13 באוגוסט 2007 והסתיימה ב-12 במאי 2008.
העונה מתחילה כשלורן מתמודדת עם שמועה לגביה שהפיצו היידי וספנסר שמכחישים. וויטני מקודמת בעבודתה ב"Teen Vogue". לורן זוכה להערכה מחדש בעבודתה לאחר שהיא נשלחת לפריז יחד עם וויטני. לאחר שהחליטה שמיצתה את עבודתה מאחורי הקלעים עוברת וויטני לעבוד ב"People's Revolution". לאחר זמן קצר לורן עוברת לעבוד לצידה של וויטני. לורן מתקרבת יותר לחברתה מהילדות, לו. לורן ולו מחליטות לשכור דירה יחד ומזמינות את אודרינה יחד איתם. נוצר מתח בין לו ואודרינה. אודרינה חוזרת לצאת עם ג'סטין מה שיוצר עוד מתחים. השניים נפרדים ולאחר מכן חוזרים זה לזרועות זה. היידי מקודמת בעבודתה ונוצרים קשיים בינה לבין ספנסר שהתארסו לאחרונה. השניים יוצאים להפסקה ביחסיהם וספנסר עובר לגור אצל אחותו, סטפאני. סטפאני מתחברת ללורן לאחר שמסתבר שהם לומדות קורס ביחד. בסוף העונה היידי נוסעת לווגאס לנסיעה עסקית יחד עם מנהליה, ספנסר שומע על כך ומגיע אחריה. היידי שמה את עבודתה בסיכון בכך שהיא חוזרת יחד איתו. אודרינה שמתווכחת עם לורן מאשימה את לו בריחוק שלהם.
עונה 4.
פרקים 51-70 (20 פרקים). החלה ב-18 באוגוסט 2008 והסתיימה ב-22 בדצמבר 2008.
לורן מסתגלת לחייה בבית החדש. אודרינה מחפשת מקום חדש לגור בו לבדה אך לבסוף היא משלימה עם לו. לאחר שניהלה רומן קצר עם ברודי לורן מחליטה שהיא בשלה מספיק להתחיל לצאת ויוצאת עם אהובה מהתיכון, דאג. אודרינה חוזרת לג'סטין ועוברת לדירה משלה. אודרינה רבה עם לורן לאחר שהיא שומעת שמועה שהתנהל קשר בינה לג'סטין. הולי אחותה של היידי עוברת לגור אצל היידי וספנסר עד שתוכל להסתדר. ספנסר לבסוף משכנע את היידי ומצליח להעיף את הולי מהדירה. לאחר שהוא גם מבקר אותה באירוע של העבודה, היידי נמצאת שיכורה ומפוטרת מעבודתה. במטרה לשמור אותה רק לעצמו ספנסר מפתיע את היידי בטיול לקאבו שם השניים מתחתנים. וויטני מתקדמת בעבודתה אצל קלי קוטרון ונוסעת לניו יורק לעבוד שם באופן קבוע. בסוף העונה סטפאני משכנעת את ספנסר לערוך להיידי חתונה גדולה כמו שרצתה ולורן נפרדת מוויטני.
עונה 5.
פרקים 71-90 (20 פרקים). החלה ב-6 באפריל 2009 והסתיימה ב-1 בדצמבר 2009.
חלק 1.
בתחילת העונה לו ואודרינה עורכות ללורן מסיבת הפתעה והיידי שלא הוזמנה מגיעה. ספנסר נקלע לקטטה עם חברה לשעבר של סטפאני, קמרון לאחר שהוא מגלה לה שספנסר התחיל עם הברמנית. היידי שמגלה על מכות פונה ללורן לעצה. ספנסר נעזר בברודי והיידי נוסעת לקולרדו. לאחר שהיידי תופסת את ספנסר היא מציבה לו תנאים. לורן משיגה לסטפאני ראיון עבודה, בה היא לא מצליחה. היידי וספנסר הולכים לטיפול זוגי. אודרינה מתחילה עם ברודי. אך חברתו קוטעת זאת. אודרינה נפרדת מג'סטין. היידי נפגשת עם סטייסי הברמנית. לורן מחויבת על ידי קלי לפטר את סטפאני. לורן נדהמת לשמוע שלו ואודרינה מתכוונות ללכת לחתונתה של היידי. ספנסר מתקשר ללורן ומבקש את סליחתה. בסוף החלק של העונה היידי וספנסר מתחתנים ולאחר הטקס לורן עוזבת את הכנסייה ואת הסדרה.
חלק 2.
קריסטין פותחת מלחמה בכך שהיא מתחילה עם ג'סטין מול פניה של אודרינה. ספנסר כבר מצליח לריב עם היידי לאחר שקנה בית בלי להתייעץ איתה. ג'סטין מעמיד את קריסטין במקומה במסיבת יום הולדת לברודי. היידי לוחצת על ספנסר בקשר להבאת ילדים לעולם. ג'סטין מסדר את ההדורים בינו לבין קריסטין. היידי וסטפאני מקיימות "התערבות" לגבי הולי ובעיית השתייה שלה. ברודי וג'ייד ממשיכים לריב. ג'סטין מסיים את היחסים עם אודרינה לתמיד. בסוף העונה קריסטין וג'סטין מחליטים לקחת את יחסיהם לשלב הבא. ספנסר והיידי ממשיכים לריב בקשר לתינוק. ברודי מבין שאולי עוד נשארו לו רגשות כלפי קריסטין.
עונה 6.
פרקים 91-102 (12 פרקים). החלה ב-27 באפריל 2010 והסתיימה ב-13 ביולי 2010.